Do SAU. 


as 


-—----—-—------—------- 1 


| MUSANNIF 
| FAIZ-E- MILLAT ALLAMA 
| MUFTI FAIZ AHMAD OWAISI 
ROMAN 
SHOAIB AHMAD 
FOUNDER 


MISSION QADRI WELFARE SOCIETY 


®e, 
fe 
fe 


PUBLICATION ‘cw: F M 


KUCH MISSION QADRI 
WELFARE SOCIETY KE 
BARE ME: 


Mission Qadri Welfare Society Ahle Sunnat Wa 
Jamaat Ke Manne 

Walon Ki Ek Tanzeem Ka Naam Hai Hamara Maqsad: 
Is Tanzeem Ke 

Zariye Ahle Sunnat Wa Jamaat Par Chalte Huye, 
Taalimaat-E-Aala Hadrat Imam Ahmad Rida Khan Al- 
Maturidt Al-Hanafi Al-Qadiri Albarkatt Al-Barelvi 
(‘Alayhir Rahmah) Ki Roshni Me Deen-O- Duniya Ka 
Kaam Karna. 


SADAR: FAYYAZ AHMAD MOHALLA GHULAM 
ALI PURA BAHRAICH 

opareldgbrel ATE 


Agar Che Daur-E-Hazir Mein Pand-O-Nasihat 
Qabool Karne Waalon Ki Kami Hai, Lekin Ba- 
Mutabiq Khuda "Panch Angusht Yaksan Na Kard" 
Baaz Bandagaane Khuda Ab Bhi Hain Jo Pand-O- 
Nasihat Ko Gohar Wa Nayaab Samjh Kar Un Par 
Amal Karne Ki Koshish Karte Hain, Ahle Islaam Se 
Apeel Hai Ki Faqeer Ki Jama Karda Pand-O- 
Nasaaih Ka Risaala Khud Bhi Hifz Kar Ke Anbaab Ko 
Sunaayen Aur Bachhon Bachhiyon Ko Bhi, Taaki 
Wo Abhi Se Achhi Baton Mein Mahv Ho Kar In 
Qeemti Nasaaih (Naseehaton) Par Amal Kar Ke 
Aap Ke Liye Duniya Aur Aakhirat Ka Behtireen 
Sarmaya Saabit Hoon. 


Do Sau Kaar-Aamad Nasihatein: 


(1) Har Kaam Allah Ki Raza Ke Liye Khuloos (Ikhlaas) Se 
Karo. 

(2) Rasool Allah Sallallahu Ta’ala Alayhi Wa Sallam Se Ishq- 
Ishq-O- Mohabbat Ka Beej Dil Mein Bo'o Yuon Hi Aap Ke 
Adab Aur Tazeem Ko Jaane Imaan Samjho. 

(3) Ambiya Wa Auliya Se Ageedat Rakho Un Ke Aadaab Wa 
Aejaaz Mein Kami Na Karo. 

(4) Apne Rutbe Se Badh Kar Dawa Na Karo. 

(5) Jis Liyaaqat (Laaiq) Jo Aadmi Ho Us Ki Waise Hi Izzat 
Karo. 

(6) Har Ek Ka Haq Pehchaanon. 

(7) Jo Raaz Kehne Ke Qaabil Na Ho Us Ko Hargiz Na Nikalo. 
(8) Dost Ki Pehchaan Ye Hai Ki Waqt-E-Museebat 
(Museebat Ke Waqt) Kaam Aaye. 

(9) Anmag Aur Nadaan Aadmi Ki Sohbat (Un Ke Paas Uthne 
Baithne) Se Kinara Karo. 

(10) Aqal-Mand Aur Daana (Hoshiyar) Aadmi Se Dosti Karo. 
(11) Neek Kaam Mein Jis Qadr Ho Sake Jald Koshish Karo. 
(12) Jab Tum Koi Baat Kaho To Daleel Ke Sath Kaho Aur 
Jhootha Dawa Na Karo. 

(13) Jawaani Ke Din Bade Khatarnaak Hain, In Mein Neeki 
Karna Mardaangi Hai. 

(14) Kisi Shakhs Se Fuzool Behas Wa Mubahisa Mat Karo. 
Khwaah Dost Ho Ya Dushman. 

(15) Maa Baap Ko Apne Sar Par Ghaneemat Samjho. 

(16) Asaatiza (Ustaaz) Ki Izzat Baap Se Zyaada Karo Kyun Ki 
WoTumhaari Rooh Ki Islaah Karte Hain. 

(17) Aamdani Se Zyaad Kabhi Kharch Na Karo. 


(18) Sab Kaamon Mein Miyaana Rawi (Beech Ka Raasta) 
Ikhtiyaar Karo. 

(19) Agar Koi Shakhs Mehmaan Ban Kar Tumhaare Ghar 
Aaye To Us Ki Khidmat Karo. 

(20) Apni Aankh Aur Zabaan Ko Har Waqt Apne Qaabu 
Mein Rakho. 

(21) Apne Padoosi Ko Hargiz Takleef Na Do, Balki Apni 
Tarah Tasavvur (Khayaal) Karo. 

(22) Apna Libaas Aur Apna Badan Paak Aur Saaf Rakho 
Taaki Sehat Aur Izzat Haasil Karo. 

(23) Apni Aulaad Ko IIlm-O-Adab Sikhao Ki Deen-O-Duniya 
Ki Khushiyan Milen. 

(24) Jab Kisi Majlis Mein Koi Baat Kehna Chaho To Khoob 
Ghoor Kar Lo Ki Wahan Wo Baat Kisi Ke Khilaaf Na Ho. 
(25) Koi Baat Aesi Na Karo Ki Ahle Mehfil Ki Nafrat Ya 
Naraazgi Hasil Karo. 

(26) Haakim Ko Laazim Hai Ki Insaaf Ki Baat Kahe Agar Che 
Kisi Bhi Fareeq Ke Khilaaf Ho. 

(27) Ahle Majlis Mein Se Har Ek Ko Apna Ham Mazhab, 
Apna Dost Ya Apne Jaisa Mat Samjho. 

(28) Bhook Se Zyada Khaana Khana Munaasib (Behtar) 
Nahin Ye Baat Sehat Ke Khilaaf Hai. 

(29) Jis Baat Ko Tum Apne Liye Bura Samjhte Ho Wo 
Dusron Ke Liye Bhi Pasand Na Karo. 

(30) Kisi Ki Cheez Ka Lalach Mat Karo, Hasad Se Bacho, 
Rashk Ki Aadat Dalo. 

(31) Kam Boolna, Bahut Sochna Aur Hasb E Zarurat Sona 
Danaai Ke Kaam Hain. 

(32) Matlab Parast Dost Se Kabhi Wafa Ki Umeed Na 
Rakho. 

(33) Jis Kaam Ko Tum Abhi Tak Nahin Kar Paye Ye Mat 
Samjho Ki Wo Ho Gaya. 


(34) Jab Boolna Chaho To Khoob Sooch Lo Ki Ye Baat 
Kahun Ki Na Kahun Boolne Mein Is Qadr Jaldi Na Karo, Jis 
Tarah Soochne Mein. 

(35) Jo Kaam Aaj Karna Chahiye Use Kal Pe Mat Chhodo. 
(36) Jo Shakhs Apne Se Buzrgh Ho Us Se Mazaaq Na Karo. 
(37) Bade Ahde Waale Aadmi Ke Ru Baru Bahut Mukhtasar 
Baat Karo. 

(38) Awaamun Naas Se Is Tarah Baat Cheet Na Karo Ki Wo 
Be Baak Ho Jaayen. 

(39) Agar Kisi Haajat Mand Ka Koi Kaam Tumhare Haath Ya 
Baat Se Mumkin Ho To Use Hargiz Mayuus Na Karo. 

(40) Agar Koi Bewakoofi Ki Baat Tum Se Saadir Ho Jaaye To 
Use Hamesha Yaad Rakho Ki Aainda Ye Ghalti Dubara Na 
Ho. 

(41) Aisa Mukhtasar (Thoda) Bhi Na Bolo Ki Maqsad Kisi Ki 
Samjh (Mein) Na Aaye. 

(42) Har Rooz Raat Ko Jab Sona Chaho To Pehle Shumaar 
Kar Liya Karo Ki Aaj Ke Din Kis Qadr Ghaltiyan Hui Hain 
Mujh Se, Taaki Dusre Din Un Se Bach Sako 

(95) Jo Shakhs Ek Hi Baat Baar Baar Dohraye Mohabbat Ke 
Qool Ko Na Samjhe, Ta‘'asub Ki Baat Kare Aur Tehqeeg Na 
Kare Wo Jaahil Aur Anmaq (Bewakoof) Hai. 

(96) Aalim Be Amal Aisa Hai Jaise Andhe Ke Haath Mein 
Chiraagh. 

(97) Jo Shakhs Kisi Ki Gheebat Tumhaare Saamne Karta Hai 
Wo Tumhaari Gheebat Kisi Aur Ke Saamne Karta Hoga. 
(98) Jab Tak Zar Se Kaam Nikle Apne Aap Ko Museebat 
Mein Na Daalna Chahiye. 

(99) Na Itna Lutf Karo Ki Loog Aseer Ban Jaayen Aur Na Is 
Qadr Narmi Karo Ki Loog Dilair Ho Jaayen. 

(100) Zaalim Haakim Dushman Hai Mulk Ka Aise Hi Zaahid 
Be Amal Hai Dushmam Deen Ka. 


(101) Amaanat Mein Khayaanat Bahut Buri Bala Hai. 

(102) Sab Se Badi Nasihat Ye Hai Ki Banda Jhoot Na Bole. 
(103) Jis Ne Apni Zabaan Qaabu Mein Ki Us Ne Kai Masaaib 
Apne |khtiyaar Mein Kar Liye. 

(104) Laalch Hilaakat Ka Sabab Hai. 

(105) Behtireen Maal Wo Hai Jis Se Izzat Bani Rahe. 

(106) Jinaalat Sab Se Badi Museebat Hai. 

(107) Buri Sohbat Se Behtar Hai Ki Insaan Tanha Rahe. 
(108) Achhi Kitaab Wo Hai Jis Ke Padhne Se Insaan Apna 
Muhaasiba Kare, Apni Achhaiyan Biraaiyan Kitaab Mein 
Dhoondh Sake Aur Khuda Ki Pehchaan Ho Sake. 

(109) Haakim Ki Aazmaaish Gusse Ke Waqt Aur Shujaa 
(Bahadur) Ki Jang Ke Waqt Aur Dost Ki Zarurat Ke Waqt. 
(110) Kheraat Aise Karo Ki Daayen Haath Se Kheraat Karo 
Baayen Haath Ko Khabar Na Ho. 

(111) Neek Kaamon Mein Saabit Qadmi Ikhtiyaar Karo 
Taaki Anjaam Us Ka Bhala Ho. 

(112) Jo Shakhs Kisi Ki Buraai Khush Ho Kar Sunta Hai, Wo 
Gheebat Karne Waalon Mein Shumaar Hota Hai. 

(113) Jaldi Ka Kaam Nadamat Ka Baais Aur Sooch Samjh Ke 
Kaam Karna Raahat Ka Baees Hai. 

(114) Jo Shakhs Aaram Ki Qadr Nahin Karta Wo Bahut Ranj 
(Takleef) Uthaata Hai. 

(115) Har Ek Baat Pe Hasna Aur Har Ek Baat Se Nafrat 
Karna Bewaqoofon Ki Khaslat Mein Shumaar Hota Hai. 
(116) Taqreer Ke Likhe Par Hamesha Sabr Karna Chaahiye. 
(Jaise Maut, Rizq Waghera) 

(117) Jo Shakhs Koshish Karta Hai Wo Apna Matlab Zarur 
Haasil Karta Hai. 

(118) Jo Sabr Karta Hai Wo Fatah Paata Hai. 

(119) Waqt Bahut Qeemi Shay Hai Koi Ghadi Us Ki Bekaar 
Na Jaane Do. 


(120) Khuda Aur Maut Ko Hamesha Yaad Rakho Aur Neeki 
Jo Tum Ne Ki Ya Kisi Ne Tum Se Buraai Ki Ho Use Hameaha 
Bhool Jao. 

(121) Jo Shakhs Zabaan Sheerin (Meethi) Aur Ikhlaaq Se 
Baat Karta Hai Us Se Har Koi Khush Hota Hai. 

(122) Laalch Zillat Ki Aur Bad Mijaazi Dushmani Ki Kunji 
Hai. 

(123) Jab Tak Insaan Zinda Ho Use Hamesha Apne I|m Ki 
Taraqqi Karni Chahiye. 


(124) Aqal-Mand Ko Ek Ishaara Kaafi Hota Hai Aur Jaahil Ko 
Saza, Dene Ki Zarurat Hoti Hai. 

(125) Aajizi Se Izzat Badhti Hai Aur Takabbur Se Rutba 
Ghatata Hai. 

(126) Dost Se Qarz Lene Mein Kabhi Ranj Bhi Ho Jaata Hai, 
Is Liye Dost Se Nahin Lena Chahiye. 

(127) Kameene Ko Jab Koi Ohda Milta Hai To Takabbur 
Karta Hai Aur Jab Haakim Banta Hai To Zulm Karta Hai. 
(128) Apne Mijaaz Ko Qaabu Mein Rakho Izzat Ke Qaabil 
Ban Jaoge. 

(129) Aqal-Mand Shakhs Wo Hai Jo Ghairon Ko Museebat 
Zada Dekh Kar Khud Naseehat Yaab Hota Hai. 

(130) Allah Ki Ilbaadat Har Gham Ka Ilaaj Hai. 

(131) Talwaar Ka Zakham Dil Par Lagta Hai Aur Gunaah Ka 
Rooh Par. 

(132) Jo Logon Ko Shukriya Nahin Kehta Wo Allah Ka Shukr 
Ada Nahin Karta. 

(133) Momin Ki Neeyat Us Ke Amal Se Behtar Hai. 

(134) Bhooka Agar Che Dushman Bhi Ho To Use Bhi 
Khaana Khilaana Chahiye. 

(135) Ibaadat Wo Karta Hai Jise Khauf Ho Khuda Ka. 

(136) Insanon Ke Liye Behtireen Hasti Us Ki Apni Maa Hai. 

(137) Khud Gharz Insaan Se Kabhi Bhalaai Ki Umeed Na 
Rakho. 

(138) Do Muslmanon Mein Sulah Karwaana Behtireen 
Ibaadat Hai. 

(139) Zabaan Ki Hifazat Dulat Ki Hifazat Se Zyada Mushkil 
Hai. 

(140) Wo Zindagi Bekaar Hai Jo Kisi Ke Kaam Na Aasake. 
(141) Sab Se Badi Nasihat 

Maut Hai, Agar Samjho To. 

(142) Jo Apni Aankh Ko Haraam Se Mehfooz Rakhta Hai Us 
Ki Aankh Ko Donon Jahan Mein Sadma Na Hoga. 


(143) Allah Ta’ala Se Ghafil Hona Aag Mein Jaane Se Zyada 
Sakht Tar Hai. 

(144) Wo Shab Bekaar Hai Jis Mein Ibaadat Na Ki Jaaye. 
(145) Neek Ham Saya Door Ke Rishtedaar Se Behtar Hai. 
(146) Fuzool Kharchi Behtar Hai Dusron Ke Aage Haath 
Phelaane Se. 

(147) Zindagi Ek Safar Hai Use Achhi Kefiyat Se Mukammal 
Karo. 

(148) Dil Aazaari Sab Se Bada Gunaah Hai. 

(149) Takabbur Karne Waala Apne Muhn Ke Bal Girta Hai. 
(150) Aulaad Ke Liye Maa Baap Qibla Hain Aur Ustaad Aur 
Murshid Is Se Bhi Badh Kar Hain. 

(151) Allah Ki Na Farmaani Ka Anjaam Nihayat Khauf Naak 
Hai. 

(152) Tamaam Buraiyan Nafsaani Khuwahishaat Se Paida 
Hoti Hain. 

(153) Wo Shakhs Na Farmaan Hai Khuda Ka Jo Ahsaan Kar 
Ke Jataaye. 

(154) Jab Tak Kisi Se Guftugu Na Ho Use Apne Se Haqeer 
Na Samjho. 

(155) Tauba Bhoodhe Se Khoob Magar Jawaan Se Khoob 
Tar Hai. 

(156) Jo Jannat Ki Khuwahish Karta Hai Wo Bhalaai Ki Taraf 
Jaldi Karta Hai. 

(157) Ahmagq Ki Aqal Us Ki Zabaan Ke Peeche Aur Aqal- 
Mand Ki Zabaan Us Ki Aqal Ke Peeche Hoti Hai. 

(158) Intiqaam Ki Quwwat Rakhte Huye Gusse Ko Pee 
Jaana Afzal Jihaad Hai. 

(159) Agar Kisi Ko Tumhaare Baare Mein Achha Khayal Ho 
To Use Achha Kar Dikhao. 

(160) Ahsaan Ek Aisi Neeki Hai Jis Ka Ajar Bahut Zyada 
Milta Hai. 

(161) Dusron Ke Haalat Dekh Kar Nasihat Haasil Karne 
Waala Aqal-Mand Hai. 

(162) Masaaib Ka Muqaabla Sabr Se Aur Nemat Ki Hifazat 
Shukur Se Karo. 

(163) Nemat Ka Milna Bhi Aazmaaish Hai Ki Kaun Kitna 
Shukur Guzaar Hai. 

(164) Buri Aadat Par Ghaalib Aana Kamaal Ibaadat Hai. 
(165) Agar Aankhe Roshan Hai To Har Rooz Yaum-E- 
Mahshar Hai. 

(166) Neek Logon Ko Dushmanon Se Bhi Nafa Haasil Hota 
Hai. 

(167) Muskuraahat Rooh Ka Darwaaza Khool Deti Hai. 
(168) Jise Amaanat Ka Paas Nahin Us Ka Imaan Na 
Mukammal Hai. 

(169) Jis Ne Aarzuon Ko Taweel Kiya Us Ne Umar Ko 
Kharaab Kiya. 

(170) Us Khayaal Ko Dil Mein Na Lao Jo Apna Faaida Sochta 
Hai. 

(171) Gussa Hamesha Himaaqat Pe Shuru Ho Kar 
Nadaamat Par Khatam Hota Hai. 

(172) Deeni Ilm Aisa Baadal Hai Jis Se Rehmat Hi Rehmat 
Barsti Hai. 

(173) Isaar Afzal Tareen Ibaadat Hai. 

(174) Dost Numa Dushmam Zyada Khatarnaak Hai. 

(175) Aakhirat Neek Logon Ki Kaamyaabi Aur Duniya Bad 
Logon Ki Aarzu Hai. 

(176) Insaan Seerat Se Haseen Hai Na Ki Surat Se. 

(177) Zabaan Ki Hifazat Karo Sone Chaandi Se Badh Kar. 
(178) Zyaada Khuwahish Waale Ka Peet Nahin Bharta. 
(179) Jis Ne Thode Par Qana'at Ki Wo Saabir Ho Gaya. 
(180) Allah Ke Piyaare Ki Aadat Kam Khaana. Kam Sona Aur 
Kam Bolna. 

(181) Insaan Wo Hai Jis Ko Sharm-O-Haya Ka Ahsaas 
Daaman Geer Hota Hai. 

(182) Khush Ikhlaagi Rooh Mein Basne Waali Khushbu Hai. 
(183) Mohtaaj Ko Mohlat Dena Koi Ahsaan Nahin Balki 
Adal Aur Insaaf Hai. 

(184) Faqeer Ka Ek Dirham Sadqa Dolat Mand Ke Laakh 
Dirham Se Behtar Hai. 

(185) Bekaar Baithne Se Zindagi Ki Mushkilaat Badhti Hai. 
(186) Teen Chizon Ki Mohabbat Muzir Hai, Nafs, Zindagi 
Aur Maal. 

(187) Maal Se Jismaani Sehat Afzal Hai Aur Sehat Se Afzal 
Qalb Ki Perhej Gari Hai. 

(188) Tu Duniya Kamaane Mein Masroof Hai Aur Duniya 
Tujhe Yahan Se Nikaalne Mein Sar-Garam Hai. 


ale 


(189) Sab Se Zyada Sakht Gunaah Wo Hai Jo Nazar Mein 
Sab Se Chhota Hai. 

(190) Jis Mein Adab Nahin Us Mein Buraiyan Hi Buraiyan 
Hain. 

(191) Aqal-Mand Sooch Kar Boolta Hai Aur Bewaqoof Bool 
Kar Soochta Hai. 

(192) Wo Ilm Bekaar Hai Jis Par Amal Na Kiya Jaaye. 

(193) Har Neek Kaam Karne Se Dil Ko Sukoon Milta Hai. 
(194) Kisi Ka Mazaaq Udaana Khatra Hai, Kahin Aap Us 
Museebat Mein Na Phans Jaayen. 

(195) Nasha Agar Che Saanp Nahin Magar Saanp Se Zyada 
Khartnaak Hai. 


(196) Duniya Ki Ranginiyon Mein Kho Kar Apni Aakhirat 
Barbaad Na Karo. 

(197) Doston Par Ahsaan Kar Ke Aur Dushmanon Ki 
Tawaazo Kar Ke Unhen Gurweeda Banao. 

(198) Kisi Ke Saath Neeki Kar Ke Ye Na Samjho Ki Mene 
Ahsaan Kiya Balki Ye Soocho Ki Allah Ne Mere Haq Mein 
Behtar Iraada Farmaya Hai. 

(199) Apne Badon Ki Izzat Karo, Aap Ke Chhote Aap Ki Izzat 
Karenge. 

(200) Allah Azza Wa-Jall Hamare Liye Kaafi Hai, Aur 
Mohabbat Sallallahu Ta’ala Alayhi Wa Sallam Hamare Liye 
Shaafi Hain. 

Hamaari Kitaben: 
(1) Shirk Kiya Hai (Roman) 


(2) Shirk Kiya Hai (Hindi) 

(3) Islaami Taleem 1 (Hindi) 

(4) lalaami Taleem 1 (Roman 

(5) Islaami Taleem 2 (Hindi) 

(6) Muharram Mein Kiya Jaiz Kiya Na Jaiz (Roman) 
(7) Bad-Mazhabon Se Rishte (Roman) 


(8) Dosti Allah Ke Liye Dushmani Allah Ke Liye 
(Roman) 


(9) Eid Miladunnabi Sawal Jawab Ki Roshni Mein 
(Roman) 


(10) Sagheera Wa Kabeera Gunaah (Roman) 
(11) Kaala Til (Roman) 


(12) Sharahe Salam-E-Raza (Roman) 


Hamaari Aane Waali Kitaben: 


(1) Islaami Taleem 2 (Roman) 

(2) Islaami Taleem 3 (Hindi) 

(3) Islaami Taleem 3 (Roman) 

(4) Islaami Taleem 4 (Hindi) 

(5) Islaami Taleem 4 (Roman) 

(6) Fatiha Ka Aasaan Tareega (Roman) 

(7) Bachhon Ke Aala Hazrat (Hindi) 

(8) Aurat Chaar Shadiyan Kyun Nahin Kar Sakti. 
(9) Qayamat Kab Aayegi. 


(10) Chalees Hadees (Roman) 

ABOUT US 


Mission Qadri Welfare Society Ahle Sunnat Wa Jamaat Ke Manne 
Walon Ki Ek Tanzeem Ka Naam Hai Hamara Maqsad: Is Tanzeem Ke 
Zariye Ahle Sunnat Wa Jamaat Par Chalte Huye, Taalimaat-E- Aala 
Hadrat Imam Ahmad Rida Khan Al-Maturidi Al-Hanafi Al-Qadiri Al- 

Barkati Al-Barelvi (‘Alayhir Rahmah) Ki Roshni Me Deen-O- Duniya Ka 


Kaam Karna. 

